Қ.Тоқаев: Парламент Елбасының бес әлеуметтік бастамасы бойынша ауқымды жұмыстарды жалғастырады
"Қ.Тоқаев: Парламент Елбасының бес әлеуметтік бастамасы бойынша ауқымды жұмыстарды жалғастырады" | "https://abai.kz/post/76050"
TITLE: Қ.Тоқаев: Парламент Елбасының бес әлеуметтік бастамасы бойынша ауқымды жұмыстарды жалғастырады
URL: https://abai.kz/post/76050
META: "Қ.Тоқаев: Парламент Елбасының бес әлеуметтік бастамасы бойынша ауқымды жұмыстарды жалғастырады" | "https://abai.kz/post/76050"
DATE: 25.02.2019
AUTHOR(s): Abai.kz
TOTAL WORDS: 176
TEXT: Елбасы Н.Назарбаев өткен жылдың наурыз айында “ Президенттің бес әлеуметтік бастамасы ” атты Қазақстан Халқына Үндеу жолдаған болатын. Ол Үндеуде - баспана мәселесін шешу, жұмысшылардың жалақысын көтеру, білім алудың сапасын арттыру, кәсіпкерлерді қолдау сияқты ел әлеуеті үшін өте маңызды бастамалар көтерілген. Ал, жуырда Парламент Сенатының Төрағасы Қасым - Жомарт Тоқаев Сенат Бюросының отырысында Парламент жоғарғы Палатасы жұмысының негізгі бағыттарын белгіледі. Парламент Президенттің бес әлеуметтік бастамасын және кешенді әлеуметтік-экономикалық іс-шараларды қамтамасыз етуге бағытталған ауқымды заң жобалары бойынша жұмыстарды жалғастыратын болады. Сонымен қатар, инфрақұрылымдық және индустриялық бағдарламаларды іске асыруға бағытталған заң жобалары да бар. Ақтауда өткен Каспий маңы мемлекеттерінің V саммитінде бес мемлекеттің Президенттері қол қойған Каспий теңізінің құқықтық мәртебесі туралы конвенция да ратификацияланатын болады. Жалпы алғанда қазіргі кезде Парламентте елуден астам заң жобасымен жұмыстар жүргізіліп жатыр. Тек Сенаттың қоржынында 8 заң жобасы болса, оның ішінде дін мәселелері, жарнама, стандарттау туралы құжаттар бар. Бюро жұмысын аяқтай келіп Сенат Төрағасы депутаттар жұмысының сапасын арттыруға, сондай-ақ парламенттік бақылаудың рөлін күшейтуге әріптестерінің назарын аударды. «Әрбір парламенттік тыңдауда қабылданған ұсыныстардың орындалуы комитеттердің тұрақты бақылауында болуы тиіс», - деп атап өтті Қ.Тоқаев. Abai.kz
